b'\n_START_ARTICLE_\nFranc Rizmal\n_START_SECTION_\n\xc5\xbdivljenje\n_START_PARAGRAPH_\nFranc Rizmal je diplomiral iz dirigiranja leta 1976 na Dunaju in iz violine leta 1983 v Gradcu. Glasbeno se je izpopolnjeval v Salzburgu, Eisenstadtu, Moskvi, Luganu, Berlinu in M\xc3\xb6rzzuschlagu. Kot solist-violinist je nastopal doma in po vsej Evropi, pa tudi v Aziji in Kanadi. Igral je v simfoni\xc4\x8dnem orkestru Slovenske filharmonije in pri simfonikih RTV Slovenija. Veliko je delal kot glasbeni pedagog, pou\xc4\x8deval je v Ljubljani, Velenju in Celju. Na ljubljanski Srednji glasbeni in baletni \xc5\xa1oli je obnovil \xc5\xa1olski simfoni\xc4\x8dni orkester in zbor ter jima ve\xc4\x8d let tudi dirigiral. Dirigiral je tudi Slovenski filharmoniji in Simfonikom RTV Slovenija, komornemu orkestru Camerata Labacensis in Taipei Chamber Orchestra. Leta 1996 je postal prvi umetni\xc5\xa1ki vodja in dirigent orkestra Slovenske vojske, vodil ga je do leta 2000, nato pa je postal dirigent in umetni\xc5\xa1ki vodja orkestra Slovenske policije. Med leti 1989-93 je predsedoval Glasbeni mladini Slovenije. Bil je tudi \xc4\x8dlan mnogih strokovnih skupin, \xc5\xbeirij ter delovnih skupin za prenovo srednjega \xc5\xa1olskega glasbenega programa. Leta 1995 je za svoje delo prejel Savinovo plaketo. \xc5\xbdivi v Ljubljani, kjer je od leta 2004 naprej profesor komorne igre in violine na Srednji glasbeni \xc5\xa1oli Ljubljana.'